XITOY  YaQIN  ShARQDA ChET EL HARBIY-DENGIZ BAZASINI BARPO ETIShNI REJALAShTIRDI

Xitoy o`zining harbiy kuchlarini Yaqin Sharqda kuchaytirish  va ikkinchi  chet el harbiy-dengiz bazasini barpo etish istagida, deya  xabar berdi Ria.ru nashri.
Nashrning ta`kidlashicha, Xitoy  Pokistondagi  strategik  muhim bo`lgan  Gvadare port yonida harbiy-dengiz  bazasini barpo etishni rejalashtirmoqda. Bu port Xitoy- Pokiston iqtisodiy yo`lining va  XXR  raisi Si Szinpinning  “Bir mintaqa, bir yo`l”  g`oyasining  asosiy  qismlaridan biridir.  
Pekinning mazkur xatti-harakati  uning  Pokistonni, jumladan, Hind okeanini harbiylashtirish (militarizasiyalash)  istagida ekanligini anglatadi. 
Ekspertlarning  ma`lum qilishicha,  Hindiston flotining  hududdagi   tajribasi va imkoniyatlari  Xitoy va  Pokistonnikiga qaraganda kengroq va kuchliroqdir. 
Oldinroq,  2017 yilning  yozida Hindiston va Xitoy  o`rtasidagi aloqalar   Doklam platosidagi  mojaro  tufayli yomonlashgan edi. Hindiston harbiylari xitoyliklarni, Doklam platosidan avtomobil yo`li  qurish ishlarini boshlaganidan so`ng siqib chiqargan edi. Keyinroq XXR tashqi ishlar  vazirligi  qurilish  bo`layotgan hudud yana Xitoy harbiylarining  nazorati ostida ekanligini  xabar bergan edi.  Biroq  avgust oyining oxirida tomonlar  platodagi  xarbiylarni tarqatib  yuborishga  kelishishgan edi.